પવિત્ર શ્રાવણ માસ ચાલી રહ્યો છે ત્યારે શિવાલયો અને સંગમ સ્થાન ધરવતા ખેડા જીલ્લામાં પણ ઉત્કંઠેશ્વર ખાતે શિવભક્તોના ઘોડાપુર ઉમટે છે. કપડવંજ તાલુકાના ઉત્કંઠેશ્વર ખાતે આવેલા શિવજીના દર્શન સાક્ષાત હિમાલયમાં શિવજીના દર્શન કર્યાની અનુભૂતિ ભક્તો કરે છે. આ શિવલિંગની વિશેષતા એ છે કે તે જમીનમાં આડું છે. શિવલિંગનો જળાભિષેક મંદિરમાંથી ખળખળ વહેતું પાણી કરે છે.આ શિવાલયનું નિર્માણ પાંડવોએ કર્યું હોવાની માન્યતા છે.